Tarkennus kohtaan 6. Opiskelijat: Valmistuneiden mediaani eli missä ajassa keskimäärin puolet koulutusohjelman aloittaneista on suorittanut perustutkinnon.

Raportissa tulisi nyt ensisijaisesti ilmoittaa se aika vuosissa (a), mikä on kulunut tietyn vuosikurssin opiskelijoiden opiskelun aloittamishetkestä (t0) siihen, kun vuosikurssin n/2:des opiskelija on valmistunut (tn/2); vuosikurssin kokonaisopiskelijamäärä on n. Sama kuvaajana:

					t
	 		tn/2
	          t0	

"Missä ajassa keskimäärin" raportointiohjeessa viittaa siihen, että tarkasteluun voi ottaa useampia vuosikursseja ja laskea niistä saaduista 'mediaaneista' (a1, a2, …, am) keskiarvon. Toivottavaa on, että koulutusohjelma ilmoittaa vähintään yhden luvun (a) tai maksimissaan viisi (a1,…,a5) ja näiden keskiarvon {(a1+…+am)/m}; m on vuosikurssien lukumäärä ja siis maksimissaan 5. Mikäli koulutusohjelman minkään vuosikurssin opiskelijoista ei 50 prosenttia ole vielä suorittanut perustutkintoa, mainitaan tämä raportissa.